上兩個星期同同事嚟咗呢度開飯。之前都幫襯過尖沙咀嗰間，印象都唔差。今次由於少人過上次，所以只係叫咗好少嘢。半客classic caesar加燒蝦。沙律用料新鮮，啲蝦調味調得非常好，成碟好快食晒。不過個人都係比較鍾意細粒嘅麵包。club pizza，係薄pie，用料有牛油果、雞、煙肉同大量生菜。咁多樣嘢加埋個醬汁，味道同口感都好配合，唯一缺點係食嗰陣好「呢hea」，啲料係咁跌。食完好飽，但係都叫多個朱古力香蕉蛋糕。除咗個「正」字之外，我都諗唔到點形容佢。